**ПРИЛОЖЕНИЕ № 3**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**КРИТЕРИИ, ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

в открита процедура по ЗОП за възлагане на обществена поръчка с предмет:

**„Разработване на методика за планиране на дейността и контрол чрез въпросници за самоконтрол“ от проект BG05M9OP001-3.004 „Оптимизация и иновации в ИА ГИТ“**

**I. Същност.**

1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА”, въз основа на оптимално съотношение качество/цена съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

3. На комплексна оценка съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата.

4. Участниците, чиито технически и ценови предложения не отговарят на изискванията на Възложителя, ще бъдат отстранени, поради несъответствие с условията, поставени от възложителя.

5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели се представят в числово изражение с точност до втория знак след десетичната запетая.

6. Показателите и относителна тежест в комплексната оценка са описани в настоящата документация.

7. Цените се предлагат в български лева, без включен ДДС, до втория знак след десетичната запетая.

8. В случай, че комплексните оценки на две или повече оферти са равни се прилагат разпоредбите на чл. 58 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

**II. Показатели за оценка на офертите и тяхната относителна тежест:**

Показателите за оценка на офертите са:

* **Качество** с 60% тежест на оценката.
* **Цена** с 40% тежест.

**Общата оценка** се изчислява по формулата: **KOn = Kn x 60% + Цп х 40%**

където:

* **KOn** - общата оценка на n-тия участник;
* **Kn** - оценката на показателя за качество на **n**-тия участник;
* **Цп** - показател за цена, предложена от **n**-тия участник.

Максималната стойност на КО (общата оценка) е 100 точки.

**III. Оценка на показателя за качество – К.** Този показател е разделен на 4 (четири) подпоказателя, оценяващи няколко аспекта от техническото предложение на участниците. За този показател **(К)** се присъждат максимум **100** точки. Показателят **(К)** е с тежест 60%исе определя по формулата:

**К = К1 + К2 + К3 + К4,** където:

1. **Подпоказател К1 „Срок за изпълнение на поръчката"**. Максимален брой - 30 (тридесет) точки.

**К1** се изчислява по формулата: **К1n** = **S min/Sn X 30**, където:

**K1n** е предложеният срок за изпълнение на поръчката от n-тия участник;

**S min** е най-краткия срок за изпълнение на поръчката от участник в процедурата, без начислено ДДС;

**S n** е предложения срок за изпълнение на поръчката от n-тия участник в процедурата.

**ВАЖНО:** За този подпоказател **(К1)** се присъждат максимум **30 (тридесет)** точки на участник предложил най-кратък срок за изпълнение на поръчката в **месеци** (кръгло число). Предложения срок за изпълнение на поръчката не следва да надвишава максимално допустимият срок съгласно Техническата спецификация.

2. **Подпоказател К2 - Категория Хотели** *(по дейност Обучение на 340 служители на ИА ГИТ за работа с въпросниците и методиката за планиране на дейността)*. Максимален брой 30 (тридесет) точки.

При оценката по този подпоказател, всеки участник ще получи определен брой точки (максимум 30), за всеки един от конкретно предложените от него 5 (пет) хотела на определените съгласно техническата спецификация места за провеждане на обученията, както следва:

- по 6 (шест) точки за всеки един хотел с категория 5 (пет) звезди;

- по 3 (три) точки за всеки един хотел с категория 4 (четири) звезди;

- по 1 (една) точка за всеки един хотел с категория 3 (три) звезди.

**ВАЖНО:** Категорията на хотелите в различните населени места може да бъде различна, като това ще бъде отразено при точковото оценяване по този показател. В своето предложение за изпълнение на поръчката, участниците следва да посочат конкретния хотел, с точен адрес и съответната категоризация.

3. **Подпоказател К3 – Допълнителни функционалности към софтуера за изпращане, приемане и обобщаване на въпросниците за самоконтрол** *(по дейност Разработване и внедряване на софтуер за изпращане, приемане и обобщаване на въпросниците за самоконтрол).* Максимален брой 20 (двадесет) точки.

При оценката по този подпоказател, всеки участник ще получи определен брой точки (максимум 20), за допълнителните функционалности, които ще реализира при разработването и внедряването на софтуера за изпращане, приемане и обобщаване на въпросниците за самоконтрол, извън посочените функционалности от Възложителя в Техническата спецификация. Всяка една предложена допълнителна функционалност на системата следва да е придружена с обосновка за приложението й.

**К3** се изчислява по формулата: **К3n** = **Fn/Fmax X 20**, където:

**K3n** е предложеният брой допълнителни функционалности към софтуера за изпращане, приемане и обобщаване на въпросниците за самоконтрол от n-тия участник;

**F max** е най-големия брой предложени допълнителни функционалности към софтуера за изпращане, приемане и обобщаване на въпросниците за самоконтрол от участник в процедурата;

**F n** е броя предложени допълнителни функционалности към софтуера за изпращане, приемане и обобщаване на въпросниците за самоконтрол от n-тия участник в процедурата.

**ВАЖНО:** За този подпоказател **(К3)** се присъждат максимум **20 (двадесет)** точки на участник предложил и обосновал най-голям брой допълнителни функционалности към софтуера за изпращане, приемане и обобщаване на въпросниците за самоконтрол.

4. **Подпоказател К4 – Пилотно прилагане***.* Максимален брой 20 (двадесет) точки.

При оценката по този подпоказател, всеки участник ще получи определен брой точки (максимум 20), за предложеният от него брой предприятия, в които предвижда да осъществи пилотно прилагане на въпросниците за самоконтрол съгласно описанието на дейността в Техническата спецификация. Минималният брой предприятия е 200 (двеста).

**К4** се изчислява по формулата: **К4n** = **Pn/Pmax X 20**, където:

**K4n** е предложеният брой предприятия, в които се предвижда да се извърши пилотно прилагане на въпросниците за самоконтрол от n-тия участник;

**P max** е най-големия брой предприятия, в които се предвижда да се извърши пилотно прилагане на въпросниците за самоконтрол от участник в процедурата;

**P n** е броя предприятия, в които се предвижда да се извърши пилотно прилагане на въпросниците за самоконтрол от n-тия участник в процедурата.

**ВАЖНО:** За този подпоказател **(К4)** се присъждат максимум **20 (двадесет)** точки на участник, предложил да извърши пилотно прилагане на въпросниците за самоконтрол в най-голям брой предприятия.

**IV. Показателят Цена (Ц)** с тежест 40% се изчислява по формулата:

**Цп** = C **min/C n X 100**, където:

**Ц п** е показателят за цена на n-тия участник;

**C min** е най-ниската предложена цена от участник в процедурата, без начислено ДДС;

**C n** е предложената цена от n-тия участник в процедурата, без начислено

ДДС;

За този показател **(Ц)** се присъждат максимум **100** точки на участник предложил най-ниска цена.

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.